Príloha č. 1 k zmluve o dielo:

*Dokumentácia stavby „Cesta Pod vlekom“*

**Špecifikácia a technické požiadavky**

**predmetu zmluvy**

# Názov predmetu zmluvy:

# Dokumentácia stavby „Cesta Pod vlekom“

# Predmet (špecifikácia) predmetu zmluvy:

Vypracovanie dokumentácie na stavebné povolenie a realizáciu stavby (ďalej len „DSPRS“) – dopracovanie projekčného riešenia cesty na ulici Pod vlekom, súvisiacich/vyvolaných objektov vrátane prípravných prác a činností v rozsahu špecifikovanom v ods. *2.1.* tejto prílohy, inžinierska činnosť (ďalej len „IČ“) v rozsahu špecifikovanom v ods. *2.2.* tejto prílohy, výkon činnosti autorského dohľadu projektanta (ďalej len „AD“) v rozsahu špecifikovanom v ods. *2.3.* tejto prílohy, a. i. súvisiace s vykonaním predmetu zmluvy.

Miesto riešenia: okres Košice I, mestská časť Košice – Sever, k. ú. Severné Mesto, ulica Pod vlekom.

2.1. Dokumentácia stavby DSPRS:

DSPRS bude vypracovaná podľa všeobecne záväzných právnych predpisov a nariadení, technických noriem a predpisov (viažucich sa na predmet zákazky) v platnom znení v čase jej spracovania.

##

## 2.1.1. Všeobecné požiadavky na vypracovanie dokumentácie:

- DSPRS bude vypracovaná v slovenskom jazyku, osobami s príslušnou odbornou spôsobilosťou v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov resp. ekvivalentnou a bude dodaná do sídla objednávateľa,

- DSPRS bude vypracovaná so základnými náležitosťami danými technickými predpismi a všeobecne záväznými právnymi predpismi, najmä: TP 019 Dokumentácia stavieb ciest, Technické podmienky v platnom znení (ďalej len „TP“) vrátane príslušných príloh TP (v rozsahu primeranom k predmetu projekčného riešenia): príloha č. 2 Požiadavky na spracovanie dokumentácie stavby, príloha č. 11: I. „Podklady a požiadavky na vypracovanie dokumentácie na stavebné povolenie a realizáciu stavby (DSPRS)“ a II. „Základné náležitosti dokumentácie na stavebné povolenie a realizáciu stavby (DSPRS“;; TP sú dostupné na webovej stránke [www.ssc.sk](http://www.ssc.sk), zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov, vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov.

Navrhované riešenie musí rešpektovať technické a právne predpisy a normy (viažuce sa na predmet zmluvy) v platnom znení, a musí byť ekonomické ako z pohľadu realizácie, tak aj z pohľadu prevádzky a údržby.

Všetky prílohy jednotlivých častí dokumentácií budú potvrdené odborne spôsobilou osobou v príslušnom odbore v zmysle platných predpisov.

Technické požiadavky uvedené v DSPRS a v cenovej časti sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, a pod., pokiaľ to nie je nevyhnutné.

* Geodetická dokumentácia bude overená v zmysle zákona NR SR č. 215/1995 Z. z. o geodézii a kartografii v znení neskorších predpisov, a vypracovaná v súlade s vyhláškou ÚGKK SR č. 300/2009 Z. z., ktorou sa vykonáva zákon NR SR č. 215/1995 Z. z. o geodézii a kartografii v znení neskorších predpisov (v platnom znení).
* Hydrogeologický (HG) prieskum a posudok pre získanie údajov o hydrogeologických pomeroch územia (hydrogeologické posúdenie možnosti odvedenie zrážkových vôd) - bude vykonaný a vypracovaný oprávnenou osobou v zmysle zákona č. 569/2007 Z. z. o geologických prácach (geologický zákon) v znení neskorších predpisov, vyhlášky MŽP SR č. 51/2008 Z. z., ktorou sa vykonáva geologický zákon v znení neskorších predpisov a TP 028 (TP 7/2008) Vykonávanie inžinierskogeologického prieskumu pre cestné stavby – v závislosti na navrhovanom riešení odvodnenia cesty a požiadavke príslušného orgánu štátnej vodnej správy OÚ Košice.

*2.1.2. Formy a počty dodania:*

- DSPRS - výkresová časť a súhrnné/technické správy:

- tlačená forma: 12 x

- elektronická forma (CD nosič) vo formáte .doc, .pdf a .dwg resp. dgn: 3 x

* DSPRS – cenová časť (rozpočet a výkaz výmer) /na samostatnom CD nosiči/:

položkovitý rozpočet bude spracovaný v aktuálnej cenovej úrovni v členení: krycí list rozpočtu, rekapitulácia, položkovitý rozpočet (na jednotlivé stavebné objekty, resp. časti rozpočtu); nebudú použité kumulované položky a v popise jednotlivých položiek výkazu výmer nebude uvedený názov výrobku, označenie výrobcu a pod., pokiaľ to nie je nevyhnutné

- tlačená forma (s podpisom a pečiatkou zhotoviteľa): 3 x

- elektronická forma vo formáte .xls: 2 x

- DSPRS - dokladová časť (stanoviská/vyjadrenia, posudky a pod.):

- tlačená forma: 3 x; z toho 1 x originály dokladov

- elektronická forma (CD nosič) vo formáte .pdf: 1x

Elektronická forma dokumentácie musí byť zhodná s tlačenou formou.

*2.1.3.* *Rozsah projektových prác a činností:*

* prípravné práce /predprojektové prípravné a prieskumné práce a činnosti/ - vykonanie všetkých a akýchkoľvek činností a úkonov potrebných na zabezpečenie vstupných, mapových a technických podkladov, podkladov z KN (KM+PK), stavebno-technických prieskumov a meraní, geodetické domeranie územia v rozsahu potrebnom na spracovanie DSPRS, hydrogeologický (HG) prieskum a posudok (v závislosti na navrhovanom riešení odvodnenia cesty a požiadavke príslušného orgánu štátnej vodnej správy OÚ Košice), a pod, t. j. zabezpečenie dostatočných podkladových a stavebno-technických informácií potrebných na spracovanie projektovej dokumentácie,
* predmet riešenia: dopracovanie projekčného návrhu dobudovania jednopruhovej obslužnej cesty na ulici Pod vlekom (dĺžka riešeného úseku cca 258 m) s obratiskom a výhybňou v zmysle príslušných technických noriem a TP v platnom znení vrátane riešenia odvodnenia, doplnenie chodníka na rohu križovatky Čermeľskej cesty a ul. Pod vlekom v priestore existujúceho priechodu, stavebná úprava jestvujúcich mostíkov ponad Črmeľský potok a ich bezpečnostných prvkov (zábradlí) podľa ich aktuálneho stavu, dopravné značenie (zvislé a vodorovné značenie vrátane doplnenia DZ na miestach kríženia cestných komunikácií s existujúcim cyklochodníkom), vyvolané a súvisiace objekty (ochrana a preložky inžinierskych sietí a pod.), spätné úpravy dotknutých plôch (miestne cesty/spevnené plochy, zeleň – terénne a sadové úpravy podľa požiadaviek správcu). Predmetná stavba je v dotyku s upraveným vodným tokom Črmeľ v správe, SVP š. p., OZ Košice.

Navrhované riešenie bude spĺňať požiadavky vyplývajúce z vyhlášky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov a TP 048 Navrhovanie debarierizačných opatrení pre osoby s obmedzenou schopnosťou pohybu a orientácie na pozemných komunikáciách.

Rozsah vyvolaných investícií bude navrhovaný v súlade s § 18 ods.13. zákona č. 135/1961 Zb. o pozemných komunikáciách (cestný zákon) v znení neskorších predpisov, a bude odsúhlasený verejným obstarávateľom (objednávateľom), prerokovaný a odsúhlasený vlastníkmi/správcami dotknutých inžinierskych sietí, zariadení a objektov s následným zapracovaním ich opodstatnených požiadaviek a pripomienok do DSPRS.

Projekt trvalého a dočasného dopravného značenia bude spracovaný podľa zákona č. 135/1961 Zb. o pozemných komunikáciách (cestný zákon) v znení neskorších predpisov, zákona NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhlášky MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, vyhlášky č. 30/2020 Z. z. o dopravnom značení a STN 01 8020 Dopravné značky na pozemných komunikáciách (v platnom znení).

* obmedzujúce alebo bezpečnostné opatrenia v priebehu výstavby (obmedzenia a regulácie dopravy - vypracovanie projektu dočasného dopravného značenia),
* predpokladaný postup organizácie výstavby s predpokladanou dĺžkou realizácie /projekt organizácie výstavby/.

Obsah a rozsah DSPRS bude vychádzať z TP 019 a príslušných príloh TP a to primerane k predmetu projekčného riešenia: Príloha č. 2 Požiadavky na spracovanie dokumentácie stavby a Príloha č. 11 I. a č. 11 II. min.: A Sprievodná správa; B Technická správa; C Ekonomická správa: 1 Náklady (ocenený položkovitý rozpočet stavby vrátane neoceneného výkazu výmer /podľa ods. *2.1.2* tejto prílohy); D Písomnosti a výkresy objektov: 1 Všeobecné výkresy (prehľadná situácia/širšie vzťahy, celková situácia stavby /na podklade katastrálnej mapy s číslami parciel (KN+PK) s vykreslením stavby, nadzemných a podzemných inžinierskych sietí a objektov, ostatných objektov stavby, ďalšie potrebné podrobnosti/, ortofotomapa, koordinačné výkresy na katastrálnom podklade /vr. hraníc parciel CKN a EKN s popisom, katastrálnych hraníc, všetkých navrhovaných objektov podľa objektovej skladby, jestvujúcich inžinierskych sietí a zariadení/, dopravné značenie /trvalé a dočasné/), 2. Pozemné komunikácie (podľa prílohy č. 11 II. vr. situácie záberu pozemkov a výkazu výmer), 9. Ostatné objekty (podľa prílohy č. 11 II.); E Dokladová časť (záznamy z prerokovaní dokumentácie v priebehu jej spracovania a záverečného prerokovania, odsúhlasenie navrhovaného riešenia a riešenia vyvolaných investícií s vlastníkmi/ správcami dotknutých inžinierskych sietí, zariadení a objektov a dotknutými subjektmi /na ich hlavičkovom papieri/, iné záznamy a doklady z priebehu spracovávania dokumentácie); G Súvisiaca dokumentácia: 1 Dokumentácia meračských prác (účelová mapa a profily), 2 Dokumentácia na majetko-právne vysporiadanie (podľa prílohy č. 11 II. – body 2.4 – 2.6), 4 Bezpečnosť (Plán BOZP podľa NV SR č. 396/2006 Z. z. o minimálnych bezpečnostných a zdravotných požiadavkách na stavenisko).

*Geodetické zameranie a geodetická dokumentácia*:

* účelové mapovanie, trieda presnosti 2,
* polohopisné a výškopisné domeranie územia v rozsahu potrebnom na spracovanie projektovej dokumentácie vrátane potrebných nadväzností, zameranie polohy jednotlivých inžinierskych sietí a zariadení podľa vytýčenia ich vlastníkmi/správcami, zakreslenie priebehu inžinierskych sietí, a vyhotovenie účelovej mapy podľa STN 01 3410 Mapy veľkých mierok. Účelové mapy. Kreslenie a značky,
* geodetický elaborát v rozsahu požadovanom TP 019 (TP 03/2006) Dokumentácia stavieb ciest, Technické podmienky (technická správa, účelová mapa, zoznam súradníc a výšok PBPP, geodetické údaje, polohopisné a výškopisné zameranie územia vrátane inžinierskych sietí; výkres/farebná tlač – účelová mapa + majetková hranica, zoznam súradníc),
* výsledky geodetických prác budú autorizačne overené.

*2.2. Výkon inžinierskej činnosti (ďalej len „IČ“):*

* vykonanie všetkých a akýchkoľvek činností a úkonov potrebných pre prípravné práce - predprojektové prípravné a prieskumné práce a činnosti a spracovanie projektovej dokumentácie (DSPRS) vrátane zabezpečenia podkladov z KN (KM+PK) a vytýčenia dotknutých inžinierskych sietí a zariadení ich vlastníkmi/správcami,
* prerokovanie DSPRS - vykonanie všetkých a akýchkoľvek činností a úkonov potrebných na prerokovanie DSPRS v priebehu jej spracovania s oddelením Útvar hlavného architekta mesta Košice, referátom dopravy MMK, Krajským dopravným inšpektorátom KR PZ v Košiciach, mestskou časťou Košice – Sever, správcom zelene (Správou mestskej zelene v Košiciach), správcom vodného toku Črmeľský potok (Slovenský vodohospodársky podnik, š. p., Odštepný závod Košice), vlastníkmi/ správcami dotknutých rozvodov inžinierskych sietí a zariadení, a ostatnými dotknutými subjektmi, získanie ich kladných písomných vyjadrení/stanovísk (na ich hlavičkovom papieri) - dokladová časť dokumentácie,
* predloženie projektovej dokumentácie oddielov/objektov na posúdenie podľa § 14 ods. 1 písm. d) zákona č. 124/2006 Z. z. o bezpečnosti a ochrane zdravia pri práci na Technickú inšpekciu a doloženie tohto posudku k dokumentácii objektov stavby v dokladovej časti (ak sa vyžaduje),
* dodanie kompletnej DSPRS a výstupov „IČ“ (dokladová časť) podľa *ods. 2.1.2.* tejto prílohy,
* účasť na povoľovacích konaniach stavby zvolaných príslušnými stavebnými úradmi príp. iných rokovaniach/procesoch týkajúcich sa stavby vrátane poskytnutia požadovaných stanovísk a vysvetlení k DSPRS, a to aj po uplynutí termínu jej dodania, zapracovanie opodstatneným pripomienok a požiadaviek uplatnených v rámci týchto konaní (územné/stavebné konanie) do DSPRS,
* poskytovanie súčinnosti pri vysvetľovaní súťažných podkladov a inej sprievodnej dokumentácie na výber zhotoviteľa stavby - bezodkladné pripravenie odpovedí na otázky záujemcov/uchádzačov týkajúce sa technických špecifikácií, výkazov výmer, textovej a výkresovej časti DSPRS aj po uplynutí termínu dodania DSPRS.

*2.3. Výkon činnosti autorského dohľadu projektanta (ďalej len „AD“):*

- občasný odborný autorský dohľad projektanta nad uskutočňovaním stavby podľa DSPRS overenej príslušným stavebným úradom v stavebnom konaní a to počas celej doby realizácie stavby, t. j. od odovzdania staveniska stavby a jeho prevzatia zhotoviteľom až po odovzdanie stavby a jej prevzatie verejným obstarávateľom (objednávateľom),

- účasť na odovzdaní staveniska zhotoviteľovi stavby,

- účasť na operatívnych a kontrolných dňoch stavby; na výzvu objednávateľa je AD povinný dostaviť sa na stavbu do 3 dní, v mimoriadnych prípadoch do 24 hod., v prípade zložitých riešení a v prípade potreby stanoviska jednotlivých špecialistov je AD povinný dodať svoje stanovisko v termíne dohodnutom s objednávateľom, stanovenom podľa zložitostí riešení,

- účasť na kontrole a preberaní prác a konštrukcií/prvkov, ktoré sú rozhodujúce pri realizácii jednotlivých objektov, resp. majú byť ďalším postupom zakryté alebo sa stanú neprístupnými,

- účasť na vykonávaní všetkých potrebných skúšok a meraní stanovených v DSPRS, všeobecne záväzných právnych predpisoch a v technických normách,

- kontrola súladu realizovanej stavby s DSPRS overenou stavebným úradom s prihliadnutím na podmienky určené stavebným povolením a poskytovanie vysvetlení/stanovísk potrebných pre plynulosť výstavby,

- posudzovanie návrhov zhotoviteľa stavby na zmeny a odchýlky z pohľadu dodržania technicko – ekonomických parametrov stavby, príp. ďalších údajov a ukazovateľov,

- posudzovanie návrhov na prípadné zmeny DSPRS/časti DSPRS oproti DSPRS overenej príslušným stavebným úradom,

- v prípade, že skutkový stav zistený na stavenisku nezodpovedá predpokladom v DSPRS, navrhovať technické riešenie vyvolanej zmeny, vrátane komplexného projekčného spracovania zmeny technického riešenia a dodania v 4 vyhotoveniach vrátane vyhotovenia oceneného položkovitého rozpočtu a výkazu výmer,

- písomné vyjadrenie k prípadným naviac prácam (nad rozsah stanovený v DSPRS, príp. jej cenovej časti) ako sú napr. požiadavky na väčšie množstvo prác a dodávok výrobkov oproti uvedeným v rozpočte resp. k prácam a dodávkam výrobkov nezahrnutým do rozpočtu, k prípadným zmenám stavebných a technologických postupov a pod. a k ich oceneniu,

- sledovanie postupu výstavby z hľadiska technického a technologického, dodržiavania podmienok stanovených v DSPRS, z hľadiska dodržiavania platných technických noriem a predpisov a všeobecne záväzných právnych predpisov a nariadení,

- účasť na odovzdaní a prevzatí stavby/časti stavby,

- odsúhlasenie dokumentácie skutočného realizovania stavby (DSRS).

AD bude zaznamenávať svoje rozhodnutia do stavebného denníka vedeného na stavbe, resp. formou samostatného písomného vyjadrenia/stanoviska.